PATVIRTINTA

Šilalės r. Pajūrio Stanislovo Biržiškio

gimnazijos direktoriaus

2024 m. balandžio 15 d. įsakymu Nr. Į3-38

**ŠILALĖS RAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ METODINĖS – PRAKTINĖS STREAM VAIKŲ KONFERENCIJOS**

**,,MAŽAM DELNE PASAKĄ NEŠU“ NUOSTATAI**

**I SKYRIUS**

**BENDROSIOS NUOSTATOS**

1. Šilalės r. ikimokyklinio ir priešmokyklinio ugdymo įstaigų metodinės – praktinės STREAM vaikų konferencijos ,,Mažam delne pasaką nešu“ (toliau – Vaikų konferencija) nuostatai reglamentuoja konferencijos tikslą, uždavinius, organizavimo tvarką.
2. Vaikų konferencija skirta paminėti Vaiko dieną.

**II SKYRIUS**

**TIKSLAS IR UŽDAVINIAI**

1. Vaikų konferencijos tikslas – skatinti ikimokyklinio ir priešmokyklinio amžiaus vaikų kalbėjimo ir klausymo įgūdžius, saviraišką, kūrybiškumą.
2. Uždaviniai:
   1. siekti, kad vaikai ugdytųsi kūrybiškumą, kalbėjimo ir klausymosi įgūdžius, palaikant ir skatinant vaikų domėjimąsi pasakomis ir pasitelkiant kūrybinius sumanymus;
   2. ugdyti meninę raišką, estetinį suvokimą, iniciatyvumą ir atkaklumą;
   3. lavinti vaikų viešojo kalbėjimo įgūdžius, pristatant savo darbus, idėjas, kūrybą;
   4. ugdyti vaikų gebėjimus suprasti, pritaikyti ir perteikti kitiems informaciją, naudojant verbalines ir neverbalines komunikavimo priemones (žodžius, garsus, vaizdus, skaitmenines priemones ir kt.);
   5. skatinti mokytojų patirties sklaidą, taikant STREAM krypties ugdymo metodus.

**III SKYRIUS**

**DALYVIAI**

1. Kviečiami dalyvauti Šilalės rajono ugdymo įstaigų 4–7 m. ugdytiniai, jiems padedantys mokytojai (vienas mokytojas gali dalyvauti su vienu arba dviem ugdytiniais).

**IV SKYRIUS**

**KONFERENCIJOS FORMA**

1. Vaikų pranešimai.

**V SKYRIUS**

**KONFERENCIJOS ORGANIZAVIMAS**

1. Dalyvaujantys mokytojai užsiregistruoja „Semi Plius“ internetinėje sistemoje <https://www.semiplius.lt/> (2024 m. gegužės 24 d. renginys).
2. Vaikų konferencijos metu vaikai pristato savo techninę kūrybą.
3. Rekomendacijos pranešimų rengimui:
   1. Pranešimas turi būti parengtas PowerPoint programa.
   2. Pranešimo turinys gali būti įvairus: tekstas, nuotraukos, filmuota medžiaga, pasakos siužeto/ herojų kūrybinis darbas, gaminimo eiga.
   3. Demonstruojant pateiktis vaikas pristato save ir pasirinktą pasaką bei kokias STREAM veiklas atliko sekant pasaką.
   4. Pranešimui skirtas laikas – 5–7 min.

**VI SKYRIUS**

**ORGANIZATORIUS IR KOORDINATORIAI**

1. Vaikų konferenciją organizuoja Šilalės r. Pajūrio Stanislovo Biržiškio gimnazija (Dariaus ir Girėno g. 35, Pajūrio mstl., Šilalės r., el. paštas [rastine@pajuris.silale.lm.lt](mailto:rastine@pajuris.silale.lm.lt) ).
2. Vaikų konferencijos organizacinė darbo grupė:

11.1. Rasita Damulienė – ikimokyklinio ugdymo mokytoja, el. p. [damulienerasita@gmail.com](mailto:damulienerasita@gmail.com) .

11.2. Sandra Vaičiulytė – ikimokyklinio ugdymo mokytoja, el. p. [sandravaiciulyte@gmail.com](mailto:sandravaiciulyte@gmail.com) .

11.3. Simona Jonikienė – ikimokyklinio ugdymo mokytoja, el. p. [sjonikiene2@gmail.com](mailto:sjonikiene2@gmail.com) .

* 1. Vaikų konferenciją koordinuoja direktoriaus pavaduotoja ugdymui Regina Rimkutė.

**VII SKYRIUS**

**APDOVANOJIMAS**

1. Vaikų konferenciją rėmėjai – Šilalės r. Pajūrio Stanislovo Biržiškio gimnazija, Šilalės švietimo pagalbos tarnyba.
2. Visi Vaikų konferencijos dalyviai bus apdovanoti Šilalės r. Pajūrio Stanislovo Biržiškio gimnazijos direktoriaus padėkomis ir medaliais.
3. Mokytojai, užsiregistravę [www.semiplius.lt](http://www.semiplius.lt) sistemoje, gaus pažymas iš Šilalės švietimo pagalbos tarnybos.

**VIII SKYRIUS**

**KONFERENCIJOS VIETA IR LAIKAS**

1. Vaikų konferencija vyks Šilalės r. Pajūrio Stanislovo Biržiškio gimnazijos aktų salėje š. m. **gegužės 24 d.**
2. Dalyvių registracija nuo 9.00 val. Konferencijos pradžia **9.15 val.**
3. Vaikų konferencijos dalyvius atstovaujantys pedagogai užpildo pateiktą registracijos formą (<https://rb.gy/2ronn8> ) iki **2024 m. gegužės 15 d., 17.00 val.** Po nurodyto laiko dalyvių registracija bus sustabdyta.
4. Vaikų konferenciją darbotvarkė bus atsiųsta dalyvio anketoje nurodytu elektroniniu paštu.

**IX SKYRIUS**

**BAIGIAMOSIOS NUOSTATOS**

1. Už asmens duomenų apsaugos reikalavimų vykdymą yra atsakingi dalyvių (vaikų) atstovai (mokytojai).
2. Vaikų konferenciją akimirkos bus fiksuojamos nuotraukose, filmuotoje medžiagoje, todėl konferencijos dalyvių (vaikų) atstovai (mokytojai) pasirūpina tėvų ir/ar globėjų raštiškais sutikimais dėl viešinimo virtualioje erdvėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_